**Firibgarlik jinoyati o‘zi nima?**

**Sadullaev Azamat Oybek o‘g‘li**

Ijtimoiy turmushda insonlar o‘zaro bir-birlari bilan muomala qilar ekan, ular orasida turli xil munosabatlar o‘rnatiladi. Ayrimlar sof, halol yo‘l bilan, o‘zgalar haqidan qo‘rqqan holda bu munosabatni o‘rnatsa, ayrimlar insonlarning soddaligi, ishonuvchanligini suiiste’mol qiladi. Bundaylarning ham jamiyatda o‘z nomi bor: firibgarlar va tovlamachilar.So‘nggi vaqtlarda firibgarlik, tovlamachilik bilan bog‘liq jinoyatlar ortgani sir emas. Oxirgi 4 yilda ushbu jinoyat bilan bog‘liq bir nechta shov-shuvli ishlar OAV orqali yoritildi. «Ahmadboy ishi», «Human» va boshqa qator xususiy bandlik agentliklari bilan bog‘liq ishlar shular jumlasidan. «Straus House» MCHJ, «Avto 60 oy», Auto Rental kabi qator firma va tadbirkorlik sub’ektlari bilan bog‘liq ishlarga ham ko‘p bo‘lgani yo‘q. Achinarlisi shundaki, shuncha voqealardan keyin ham firibgarlik jinoyati yoxud firibgar va tovlamachilarn qarmog‘iga ilinayotgan vatandoshlar soni kamayib qolayotgani yo‘q. Qolaversa, taraqqiyot yuksalgani sari firibgarlikning yangidan yangi turlari ham qayd etilmoqda. Axborot texnologiyalari, internet orqali amalga oshirilayotgan firibgarliklar ham ko‘p uchrayapti. So‘nggi 20 yilliklarning yana bir firibgarligi – bu farzandining oliy o‘quv yurti talabasi bo‘lishi orzusidagi ota-onaga nisbatan qilinmoqda.

Firibgarlikning huquqiy tavsifi

O‘zbekiston Jinoyat kodeksining 168-moddasiga ko‘ra, o‘zgani aldash yoki uning ishonchini suiiste’mol qilgan holda uning mulkini yoki mulkiga bo‘lgan huquqini qo‘lga kiritish firibgarlik hisoblanadi. Firibgarlik boshqa mulkiy jinoyatlardan farqi – firibgarlikda jabrlanganlar firibgarga mol-mulkini, mol-mulkka bo‘lgan huquqini o‘z xohishi bilan topshiradi.Fuqarolar mablag‘larini o‘zlari olib kelib bergan bo‘lsada, firibgarga jazo tayinlanadi. Fuqarolar pullarini o‘z qo‘llari bilan olib kelib beradi. Ular engil boyib ketish, mulkka egalik qilish maqsadida shunday harakatlarni sodir etishadi. Firibgarlar ma’lum bir sohani egallab, bilimga ega bo‘lishadi. SHuningdek, ularda aktyorlik qobiliyati ham bo‘ladi. SHu sababli firibgarlik aqlli jinoyatlar turiga kirib, uni aql-zakovatli insonlar sodir etadi.

Firibgarlik jinoyati tarkibini oladigan bo‘lsak, obektiv va sub’ektiv tomoni bo‘ladi. U boshqa fuqarolik munosabatlaridan farqli o‘laroq, fuqaro jabrlanuvchining mulkiga egalik qilishni oldindan qasd qilishi kerak. Firibgarlar tergov qilinganda juda kamdan-kam holatda firibgarlik qilish niyati bo‘lganini tan oladi.

Firibgarlik uchun qanday jazo belgilangan?

Jinoyat kodeksining 168-moddasida ko‘rsatilgan firibgarlik 5ta qismga bo‘lingan. Ularning 4ta qismida jinoyatni qaysi hollarda og‘irlashtiruvchi malakalash ko‘rsatilgan. Beshinchi qismida engillashtiruvchi holatlar bayon qilingan. YA’ni jinoyat sodir qilingandan keyin etkazilgan zarar to‘liq qoplansa, ayblanuvchi, gumonlanuvchi yoki sudlanuvchiga ozodlikdan mahrum qilish jazosi qo‘llanilmasligi mumkin.Oxirgi nuqta sudning qarori bilan qo‘yiladi. Jinoyat kodeksida firibgarlik jinoyati uchun maksimal 8 yildan 10 yilgacha ozodlikdan mahrum etish jazosi tayinlanadi.

Firibgarlik turlari

-Hozirda ko‘p uchraydigan firibgarlik turlaridan biri – chet elga ishga jo‘natish, chet eldagi 3-shaxslardan sizning ma’lum miqdordagi pul mukofotini yutib olganingiz haqidagi keladigan xatlar hisoblanadi. SHuningdek, xayriya mablag‘lari uchun tashkil qilingan plastik kartalardan pul echib olish holatlari ham bo‘lyapti.

-Er, uy oldi-sotdisi bo‘yicha firibgarliklar ham ko‘p uchrab turadi. Firibgarlar hokimiyatda tanishi borligini aytib, uy olib berishgaishontirib, odamlarning pullarini olib qo‘yish holatlari kuzatilmoqda. SHuningdek, o‘qishga yoki ishga kiritish maqsadida ota-onalarni ishontirib, pul olish holatlari ham oxirgi vaqtda ko‘p uchrab turibdi.

Biz jamiyat sifatida maqsadga kimnidir aldash yoki qaysidir firibgarga murojaat qilish bilan emas, mushkul va murakkab ko‘rinsa-da, halol mehnat orqali erishishni targ‘ib qilishimiz, o‘z xizmat hududimizda fuqarolarimizni to‘g‘ri yo‘naltirishimiz lozim.

So‘ngi so‘zimiz esa, firibgarga aldanmang, o‘zingizni va yaqinlaringizni asrang!